People's Television Network

Ang People's Television Network, Inc. (PTNI/PTV) usa ka network sa telebisyon nga gipanag-iya sa Gobyerno sa Pilipinas pinaagi sa Presidential Communications Operations Office. Ang ulohang opisina, mga estudyo, transmiter ug pasilidad sa pagsibya nahimutang sa Broadcast Complex, Visayas Avenue, Diliman, Dakbayang Quezon.

Kasaysayan 
Ang nag-inusarang panggobyernong network sa telebisyon nagsugod sa 1974 isip Government Television (GTV-4). Giusab ang ngalan niini ngadto sa Maharlika Broadcasting System sa tuig 1980 ug human sa People Power Revolution, 1986, nailhan na isip People's Television (PTV 4). 

Sa Marso 26, 1992, si Presidente Cory Aquino mipirma sa Republic Act 7306 nga mipahimo sa PTV Network ngadto sa korporasyong panggobyerno nga nailhan sa pormal isip People's Television Network, Inc. Si Presidente Fidel V. Ramos mi-appoint sa unang board of directors sa PTV Network.  Natagaan ang Network og pundong ekwiti para sa kapital. Ang Akta Republika 7306 nagkanayon nga dili puyde mohatag ang gobyerno og mga pundo alang sa Network.

Ang transmisyon sa PTNI pinaagi sa satelayt sa tibuok nasod sugod 1992 gamit ang PALAPA C2. Ang nangunang estasyon niini, PTV-4, nga nakabase sa Dakbayang Quezon, adunay 40-kilowatt nga bag-ong transmiter sa 500-ka-tiil nga tore.  May 32 kini ka estasyon nga probinsyal sa nasod, ug miabot sa hapit 85% sa tanang mananan-aw sa nasod.

Ang PTNI may mga programa nga mipasidungog sa network isip Best Station ug Most Balanced Programming sa tuig 1987 ug sa misunod nga duha pa tuig, gikan sa Catholic Mass Media Awards (CMMA). Sa 1996, ang PTV midaog sa pasidugog isip Best TV Station ID sa PMPC Star Awards for Television.

Ang PTNI mipasugod sa edukasyonal ug kultural nga pagprogram.  Ang mga madaogong programa mao ang Tele-aralan ng Kakayahan (dekada nga nauna sa The Knowledge Channel sa ABS-CBN), Ating Alamin, Sesame (ug ang misunod) Batibot, For Art's Sake, Coast to Coast ug Paco Park Presents.  Sa karon ang programang edukasyonal mao ang Continuing Education Via Television o CONSTEL.

Ang PTNI mao sab ang kasagarang opisyal nga tagsibya sa mga dagkong kompetisyon nga internasyonal sa esports.  Misibya kini sa Duwang Olimpiko sa tuig 1988, duha lang ang wala makuha sa network, ang Olimpyada sa Barcelona sa Espanya sa 1992 ug ang Olimpyada sa Beijing sa Tsina sa 2008. Dinhi sab gisibya ang kadaghanansa mga duwa sa South East Asian Games ug sa Asian Games. 

Sa Hulyo 16, 2001, ubos sa bag-ong pagdumala nga gitudlo ni Presidente Gloria Macapagal-Arroyo, miadap ang PTNI sa ngalan nga National Broadcasting Network (NBN) ug may bag-ong eslogan "One People. One Nation. One Vision.".

Mipalambo ang NBN sa iyang pagsibya sa paglansar sa NBN World sa Pebrero 19, 2003 sa tabang sa Television and Radio Broadcasting Service (TARBS). Ang NBN matan-awan sa Australya, Amihanang Amerika ug sa Asya-Pasipiko. Sa karon, ang NBN mitransmit gamit ang satelayt nga AGILA 2.

Telebisyon